ROMÂNIA

 JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind constituirea unui drept de superficie, cu titlu oneros, asupra terenului în suprafață de 1990 m.p., teren ce aparține domeniului privat al municipiului Lugoj, situat pe str. Timișoarei nr. 113, județul Timiș, înscris în C.F. nr. 405404 Lugoj (Nr. C.F. vechi: 2394 LR), nr. cadastral: 405404, (Nr. topografic: 9018/2)**

 Consiliul Local al Municipiului Lugoj;

 Având în vedere Referatul nr. 16/119902/(RU)119903 din 29.11.2024 al Direcției urbanism – mediu, Compartimentul urbanism, amenajarea teritoriului și protejarea monumentelor istorice;

 Având în vedere referatul nr. 16/119946/(RU)119947 din 29.11.2024 al Primarului Municipiului Lugoj – iniţiator al proiectului de hotărâre;

 Având în vedere Proiectul de hotărâre nr. 232 din 29.11.2024 privind constituirea unui drept de superficie, cu titlu oneros, asupra terenului în suprafață de 1990 m.p., teren ce aparține domeniului privat al municipiului Lugoj, situat pe str. Timișoarei nr. 113, județul Timiș, înscris în C.F. nr. 405404 Lugoj (Nr. C.F. vechi: 2394 LR), nr. cadastral: 405404, (Nr. topografic: 9018/2), cu amendamentele aprobate în ședința extraordinară din data de 03.12.2024;

 Luând în considerare raportul de specialitate nr. 16/119997/(RU)119998 din 29.11.2024 întocmit de Arhitect Șef;

 Luând în considerare avizul nr. 120 din 02.11.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

 Luând în considerare Hotărârea Consiliului Local al Municipiului Lugoj nr. 206 din 28.11.2024 privind exprimrea acordului de principiu pentru constituirea unui drept de superficie, cu titlu oneros, asupra terenului în suprafață de 1990 m.p., teren ce aparține domeniului privat al municipiului Lugoj, str. Timișoarei nr. 113, județul Timiș, înscris în C.F. nr. 405404 Lugoj (Nr. C.F. vechi: 2394 LR), nr. cadastral: 405404, (Nr. topografic: 9018/2);

 Ținând cont de Contractul de asociere nr. 27679 din 03.12.1999 încheiat între municipiul Lugoj și OMV ROMÂNIA MINERALOEL S.R.L;

 Având în vedere Hotărârea Consiliului Local al Municipiului Lugoj nr. 315/2022 privind încetarea asocierii Consiliului Local al Municipiului Lugoj cu OMV ROMÂNIA MINERALOEL S.R.L.;

 Văzând Hotărârea Consiliului Local al municipiului Lugoj nr. 95/2020 privind atestarea apartenenței la domeniul privat al municipiului Lugoj a unor imobile – terenuri;

 Ținând cont de Raportul de evaluare întocmit de CCA CONS – EVAL SRL .prin evaluator autorizat ing. Cioc Cristina Almia, membru titular ANEVAR, înregistrat sub nr. 16/115666(RU)115733 din 20.11.2024 pentru terenul intravilan înscris în C.F. nr. 405404, în suprafață de 1990 m.p., situat în municipiul Lugoj, str. Timișoarei nr. 113;

 Luând în considerare procesul verbal al Comisiei de negociere a cuantumului final al chiriei ce urmează a fi suportată de superficiar, înregistrat în evidențele instituției noastre sub nr. 16/119835 din 29.11.2024;

 Luând în considerare Legea nr. 50/1991 privind autorizarea executării lucrărilor de construcții, republicată, cu modificările și completările ulterioare;

 Văzând dispozițiile art. 693 -702 și art. 1664 alin.(1) din Legea nr. 287/2009 privind Codul civil, republicată, cu modificările și completările ulterioare;

 În conformitate cu art. 84 alin. (1) și (3), art.87 alin. (5), art. 129 alin. (2) lit. c) și alin. (6) lit. a), art. 136, art. 139 alin. (3) lit. g) și alin. (6-9), art. 355, art. 362 alin. (1) din O.U.G. nr. 57/2019 privind Codul administrativ, cu modificările și completările ulterioare;

 În temeiul art. 196 alin. (1) lit. a) și art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

 **Art.1.** - Se aprobă constituirea dreptului de superficie, cu titlu oneros, în favoarea OMV PETROM MARKETING S.R.L., asupra imobilului-teren, în suprafață de 1990 m.p., situat în intravilanul municipiului Lugoj, str. Timișoarei nr. 113, județul Timiș, ce aparține domeniului privat al municipiului Lugoj, înscris în C.F. nr. 405404 Lugoj (Nr. C.F. vechi: 2394 LR), nr. cadastral: 405404, (Nr. topografic: 9018/2).

 **Art.2.** - Dreptul de superficie se constituie pe o durată de 25 ani.

**Art.3. -** (1) Se aprobă taxa de superficie la valoarea de 4500 euro/lună (fără T.V.A.) plătibil în lei la cursul BNR.

(2) Superficiarul se obligă să susțină activitatea sportului lugojean prin acordarea unei sume anuale de 10.000 euro, achitată în lei la cursul BNR, în baza unui contract de sponsorizare încheiat între părți.

**Art.4**. - Se aprobă Contractul de superficie anexă la prezenta hotărâre.

**Art.5. -** Se împuternicește Primarul Municipiului Lugoj, domnul Călin – Ionel Dobra să semneze contractul de superficie.

**Art.6.** - Îndeplinirea prevederilor prezentei hotărâri se încredinţează Direcției urbanism-mediu și Direcției management financiar.

 **Art.7.** - Prezenta hotărâre se comunică:

 - Instituţiei Prefectului, Judeţul Timiş;

 - Primarului Municipiului Lugoj;

 - Direcţiei juridice;

 - Direcției urbanism- mediu;

- Direcţiei management financiar;

- OMV PETROM MARKETING S.R.L.

 - Celor interesaţi, prin afişare şi publicare;

 - Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Marius-Cornel Baboniu SECRETARUL GENERAL AL MUNICIPIULUI

 Dan Ciucu

 **Nr. 212 din 03.12.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 18 |
| 3. | Număr voturi pentru | 14 |
| 4. | Număr voturi împotrivă | - |
| 5. | Abțineri | 4 |
| 6. | Adoptarea hotărârii s-a făcut cu | majoritate absolută |